ΠΕΡΙΕΧΟΜΕΝΑ
ΑΠΟΦΑΣΕΙΣ
Κήρυξη έκτασης ως αναδασωτέας, εμβαδού
14.352,50 τ.μ., στη θέση «Κεφαλή» Δ.Κ. Ιτέας του
Δήμου Δελφών Περιφερειακής Ενότητας Φωκίδας.
Τροποποίηση των εγκεκριμένων πολεοδομικών
μελετών της 1ης και 3ης Πολεοδομικής Ενότητας
Δήμου Ηγουμενίτσας.
ΑΠΟΦΑΣΕΙΣ
Αριθμ. 109139
(1)
Κήρυξη έκτασης ως αναδασωτέας εμβαδού
14.352,50 τ.μ. στη θέση «Κεφαλή» Δ.Κ. Ιτέας του
Δήμου Δελφών Περιφερειακής Ενότητας Φωκίδας.
Ο ΣΥΝΤΟΝΙΣΤΗΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΘΕΣΣΑΛΙΑΣ - ΣΤΕΡΕΑΣ ΕΛΛΑΔΑΣ
Έχοντας υπόψη:
1. Την παρ. 1 του άρθρου 24 και την παρ. 3 του άρθρου
117 του Συντάγματος.
2. Την παρ. 1 του άρθρου 38 του ν. 998/1979 «Περί
προστασίας των δασών και των δασικών εν γένει εκτάσεων της Χώρας» (Α΄ 289), όπως αντικαταστάθηκε με
την παρ. 1 του άρθρου 35 του ν. 4280/2014 (Α΄ 159) και
την παρ. 1 του άρθρου 41 του  ν. 998/1979.
3. Τα άρθρα 6 και 280 του ν. 3852/2010 «Νέα αρχιτεκτονική της αυτοδιοίκησης και της Αποκεντρωμένης
Διοίκησης - Πρόγραμμα Καλλικράτης» (Α΄ 87).
4. Το π.δ. 138/2010 «Οργανισμός της Αποκεντρωμένης
Διοίκησης Θεσσαλίας - Στερεάς Ελλάδας» (Α΄ 231).
5. Τις διαταγές του Υ.Α.Α. και Τ. υπ’ αρ. : α) 160417/1180/
8-7-1980 και β) 182447/3049/24-9-1980.
6. Την υπό στοιχεία οικ. 6985/85797/01-06-2017
απόφαση του Συντονιστή Αποκεντρωμένης Διοίκησης
Θεσσαλίας - Στερεάς Ελλάδας (Β΄ 2003) περί μεταβίβασης του δικαιώματος υπογραφής, μεταξύ άλλων, στους
Προϊσταμένους Διευθύνσεων.
7. Την υπ’ αρ. 92801/31-12-2020 απόφαση του Υπουργού Εσωτερικών (Υ.Ο.Δ.Δ. 1094) περί αυτοδίκαιης  απαλ-
λαγής του Νικολάου Ντίτορα από τα καθήκοντα του
Συντονιστή Αποκεντρωμένης Διοίκησης Θεσσαλίας Στερεάς Ελλάδας και ορισμού ασκούντος καθήκοντα
Συντονιστή Αποκεντρωμένης Διοίκησης Θεσσαλίας Στερεάς Ελλάδας.
8. Την υπ’ αρ. 102276/21-05-2021 αναφορά του Δασαρχείου Άμφισσας από την οποία προκύπτει, ότι η έκταση
που αναφέρεται στο θέμα καταστράφηκε συνεπεία παράνομης εκχέρσωσης, που έγινε σταδιακά από το 1991
μέχρι το 2020 και είχε κατά το χρόνο της καταστροφής
της δασικό χαρακτήρα κατά την έννοια της παρ. 2 του
άρθρου 3 του ν. 998/1979, όπως ισχύει σήμερα, καλυπτόμενη από δασική βλάστηση αγριελιάς, ασπαλάθρου και
γαλατσίδας πυκνότητας 30 % περίπου και ως εκ τούτου
επιβάλλεται η κήρυξή της ως αναδασωτέας, αποφασίζουμε:
Κηρύσσουμε ως αναδασωτέα δημόσια δασική έκταση
εμβαδού 14.352,50 τ.μ., στη θέση «Κεφαλή» Δ.Κ. Ιτέας
του Δήμου Δελφών Π.Ε. Φωκίδας, με σκοπό αφ’ ενός
μεν τη διατήρηση του δασικού της χαρακτήρα και να
αποκλειστεί η διάθεσή της για άλλο σκοπό, αφ’ ετέρου
δε την επαναδημιουργία της δασικής βλάστησης που
θα γίνει με φυσική αναγέννηση ή τεχνητή αναδάσωση.
Προσδιορίζεται, όπως φαίνεται στο συνημμένο διάγραμμα, το οποίο αποτελεί αναπόσπαστο μέρος της
αποφάσεως αυτής με οριογραμμή 1-2-3-…-23-24-1, έχει
εμβαδόν 14.352,50 τ.μ. και συνορεύει:
Βόρεια: με έκταση δασικού χαρακτήρα.
Νότια: με μη δασική έκταση και εν μέρει με δασικό
δρόμο.
Ανατολικά: με δασικό δρόμο.
Δυτικά: με έκταση δασικού χαρακτήρα και εν μέρει με
μη δασική έκταση και με δασικό δρόμο.
Επιτρέπεται υποβολή κατ’ αυτής αιτήσεως ακύρωσης στο αρμόδιο Διοικητικό Εφετείο [άρθρο 47 του
ν. 3900/2010, (Α΄ 213)], μέσα σε προθεσμία εξήντα (60)
ημερών, που αρχίζει από την επομένη της δημοσίευσής
της (άρθρο 46 του π.δ. 18/1989, Α΄ 8).
Από τις διατάξεις της απόφασης αυτής δεν προκαλείται
δαπάνη σε βάρος του κρατικού προϋπολογισμού.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
14 Ιουνίου 2021
ΤΕΥΧΟΣ  ΤΕΤΑΡΤΟ
Αρ. Φύλλου 341
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 341/14.06.2021
Η απόφαση αυτή να δημοσιευθεί στην Εφημερίδα της Κυβερνήσεως.
Άμφισσα, 31 Μαΐου 2021
Με εντολή Συντονιστή Αποκεντρωμένης Διοίκησης
Ο Διευθυντής Δασών Φωκίδας
ΔΗΜΟΣ ΤΣΕΛΛΟΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 341/14.06.2021
Αριθμ. οικ: 75480/1583
(2)
Τροποποίηση των εγκεκριμένων πολεοδομικών
μελετών της 1ης και 3ης Πολεοδομικής Ενότητας
Δήμου Ηγουμενίτσας.
Ο ΠΕΡΙΦΕΡΕΙΑΡΧΗΣ ΗΠΕΙΡΟΥ
Έχοντας υπόψη
1. Τις παρ. 1, 2, 6 και 10 του άρθρου 152, τα άρθρα 154,
160 και την παρ. 1 του άρθρου 161, του Κώδικα Βασικής
Πολεοδομικής Νομοθεσίας, που κυρώθηκε με το άρθρο
μόνο του π.δ. 14-7-1999 (Δ΄ 580).
2. Το άρθρο 31 του ν. 4067/2012 «Νέος Οικοδομικός
Κανονισμός» (Α΄ 79).
3. Τα άρθρα 30 και 31 του ν. 4030/2011 «Νέος τρόπος
έκδοσης αδειών δόμησης, ελέγχου κατασκευών και λοιπές διατάξεις» (Α΄ 249).
4. Τον ν. 3852/2010 για τη «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρό-
γραμμα Καλλικράτης» (Α΄ 87) και ιδίως το στοιχείο 39
της παρ. ΣΤ του άρθρου 186 αυτού.
5. Το π.δ. 140/2010 «Οργανισμός της Περιφέρειας
Ηπείρου» (Α΄ 233).
6. Tην υπό στοιχεία ΕΠΑ 25/14.3.1990 απόφαση Νομάρχη Θεσπρωτίας «Περί εγκρίσεως Πολεοδομικής Με-
λέτης Αναθεώρησης τους 1ης Πολεοδομικής Ενότητας
(Λαδοχωρίου) Ν. Θεσπρωτίας» (Δ΄ 172).
7. Το από 14-09-1995 π.δ.  «Περί εγκρίσεως Πολεοδομικής Μελέτης της Πολεοδομικής Ενότητας 3 του Δήμου
Ηγουμενίτσας Ν. Θεσπρωτίας» (Δ΄ 724).
8. Την υπ’ αρ. 73578/4964/17.12.2010 απόφαση ΥΠΕΧΩΔΕ «Περί εγκρίσεως γενικού πολεοδομικού σχεδίου
Δήμου Ηγουμενίτσας Νομού Θεσπρωτίας - Τροποποίηση του ισχύοντος ΓΠΣ» (Α.Α.Π. 575), όπως διορθώθηκε
στο τεύχος Δ΄ 294/2019.
9. Την υπ’ αρ. 37202/960/27-07-2013 απόφαση του
Γενικού Γραμματέα Περιφέρειας Ηπείρου «Καθορισμός οριογραμμών τμημάτων των ρεμάτων Ξηροπο-
τάμου, Λάκκας και παραποτάμου ρέματος Λάκκας»
(Δ΄ 446).
10. Την υπ’ αρ. 329/2017 απόφαση Δημοτικού Συμβουλίου Δήμου Ηγουμενίτσας, με την οποία ομόφωνα
γνωμοδοτεί υπέρ της τροποποίησης.
11. Την από 23.02.2021 εισήγηση της Διεύθυνσης
Περιβάλλοντος και Χωρικού Σχεδιασμού Περιφέρειας
Ηπείρου προς το ΣΥΠΟΘΑ Π.Ε. Θεσπρωτίας.
12. Το πρακτικό της 1ης Συνεδρίασης/11.03.2021 του
ΣΥΠΟΘΑ Π.Ε. Θεσπρωτίας (θέμα 5ο) σύμφωνα με το
οποίο γνωμοδοτεί ομόφωνα υπέρ της τροποποίησης.
13. Το γεγονός ότι η ως άνω τροποποίηση έχει σημειακό - εντοπισμένο χαρακτήρα, δεν μειώνει τους κοινόχρη-
στους και κοινωφελείς χώρους, δεν βρίσκεται σε παραδοσιακό οικισμό, σε τοπίο ιδιαιτέρου φυσικού κάλλους,
σε αρχαιολογικό χώρο, σε δάση και δασικές εκτάσεις και
σε περιοχές προστατευόμενες βάσει διεθνών συνθηκών
ή βάσει των άρθρων 18 και 19 του ν. 1650/1986 (Α΄ 160).
14. Από την απόφαση αυτή δεν προκαλείται δαπάνη σε
βάρος του Δημοσίου ή του οικείου Ο.Τ.Α., αποφασίζουμε:
Την τροποποίηση των εγκεκριμένων πολεοδομικών
μελετών της 1ης και 3ης Πολεοδομικής Ενότητας Δήμου
Ηγουμενίτσας με το καθορισμό πεζοδρόμου, όπως οι
ρυθμίσεις αυτές φαίνονται στο θεωρημένο αρμοδίως
συνημμένο σχέδιο κλίμακας 1:500 που συνοδεύει την
παρούσα.
Επιτρέπεται η υποβολή προσφυγής κατά της απόφασης
αυτής, στον Συντονιστή της Αποκεντρωμένης Διοίκησης
Ηπείρου - Δυτικής Μακεδονίας, μέχρι συστάσεως της αυτοτελούς εποπτείας ΟΤΑ (Ελεγκτής Νομιμότητας) μόνο
για παράβαση του νόμου, σύμφωνα με το άρθρο 227
του ν. 3852/2010 (Α΄ 87) και σε προθεσμία δεκαπέντε
(15) ημερών, από την δημοσίευσή της στην Εφημερίδα
της Κυβερνήσεως.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 341/14.06.2021
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 341/14.06.2021
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 341/14.06.2021
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 341/14.06.2021
Η απόφαση αυτή με το σχεδιάγραμμα που την συνοδεύει να δημοσιευθεί στην Εφημερίδα της Κυβερνήσεως.
Ιωάννινα, 31 Μαΐου 2021
Ο Περιφερειάρχης
ΑΛΕΞΑΝΔΡΟΣ ΚΑΧΡΙΜΑΝΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 341/14.06.2021
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20210400341.pdf | Tokens: 9793]